ປ. ຝຣັ່ງ ກ່າວວ່າ ການໂຈມຕີ ແບບຂີ້ຂາດ ຕາຂາວ ຢູ່ປາຣີ ແມ່ນການກໍ່ການຮ້າຍ
ນຶ່ງໃນຄຳຖາມກໍແມ່ນວ່າ ການໂຈມຕີ ທີ່ສັງຫານ ຕຳຫຼວດຜູ້ນຶ່ງ ແລະບາດເຈັບ 3 ຄົນນັ້ນ ຈະມີຜົນກະທົບຫຼືບໍ່ ແລະແບບໃດ ຕໍ່ການປ່ອນບັດ.
ຜູ້ຊາຍຊາວແບລຢ້ຽມຄົນນຶ່ງທີ່ທາງການຕ້ອງການໂຕ ໃນຖານພົວພັນກັບການໂຈມ ຕີຂອງພວກກໍ່ການຮ້າຍ ຢູ່ Champs Elysees ໃນນະຄອນຫຼວງປາຣີໄດ້ເຂົ້າມອບ ໂຕ ຕໍ່ເຈົ້າໜ້າທີ່ແລ້ວ ທີ່ເມືອງ Antwerp ໄອຍະການຂອງແບລຢ້ຽມກ່າວໃນວັນສຸກມື້ນີ້ວ່າ “ຜູ້ຊາຍຄົນນີ້ໄດ້ເຂົ້າມອບໂຕຕໍ່ຕຳ ຫຼວດໃນແລງວານນີ້ ຫລັງຈາກໄດ້ເຫັນຂ່າວ ທີ່ວ່າຜູ້ກ່ຽວປາກົດໂຕຢູ່ໃນສື່ສັງຄົມ ໃນ ຖານເປັນຜູ້ຕ້ອງສົງໄສກໍ່ການຮ້າຍ ນ້ຳເບີນຶ່ງ ” ສ່ວນຂໍ້ມູນເພີ່ມຕື່ມກ່ຽວກັບຜູ້ຕ້ອງສົງ ໄສ ແລະການພົວພັນຂອງລາວກັບການໂຈມຕີ ແມ່ນຍັງບໍ່ທັນມີການເປີດເຜີຍເທື່ອ ກຸ່ມລັດອິສລາມ ທີ່ໄດ້ອ້າງເອົາຄວາມຮັບຜິດຊອບ ຜ່ານທາງເວັບໄຊຂອງຕົນນັ້ນໄດ້ ລະບຸໂຕມືປືນວ່າ “Abu Yussef ແຫ່ງແບລຢ້ຽມ” ໂດຍເອີ້ນຜູ້ກ່ຽວວ່າ “ນຶ່ງໃນພວກ ນັກລົບຂອງກຸ່ມລັດອິສລາມ” ຕຳຫຼວດປາຣີກ່າວວ່າ ມືປືນທີ່ຖືກຂ້າຕາຍແມ່ນຖືກລະ ບຸໂຕແລ້ວ ແຕ່ເຂົາເຈົ້າຍັງບໍ່ທັນເປີດເຜີຍຊື່ຜູ້ກ່ຽວຫລືກ່າວວ່າຜູ້ກ່ຽວເຮັດວຽກໃຫ້ກຸ່ມ ລັດອິສລາມຫລືບໍ່ ຕຳຫຼວດໄດ້ຈັບແລະສອບປາກຄຳສະມາຊິກໃນຄອບຄົວ 3 ຄົນຂອງມືປືນທີ່ຖືກຍິງຕາຍ ໃນການໂຈມຕີ Champs Elysees ຊຶ່ງເປັນຖະໜົນສາຍຫຼັກທີ່ສຳຄັນໃນນະຄອນຫຼວງປາຣີນັ້ນ ໄດ້ກັບ ຄືນເຂົ້າສູ່ສະພາບປົກກະຕິແລ້ວ ໃນວັນສຸກມື້ນີ້ ຫລັງຈາກມືປືນ ໄດ້ສັງຫານຕຳຫຼວດຄົນ ນຶ່ງ ແລະບາດເຈັບອີກ 2 ຄົນ ຢູ່ຖະໜົນ ທີ່ມີຊື່ສຽງຂອງໂລກແຫ່ງນີ້ ປະທານາທິບໍດີຝຣັ່ງທ່ານ Francois Hollande ກ່າວວ່າ ທ່ານເຊື່ອວ່າ “ການສັງຫານ ທີ່ຂີ້ຂາດຕາຂາວນີ້” ແມ່ນການກະທຳຂອງພວກກໍ່ການຮ້າຍ ໃນວັນສຸກມື້ນີ້ ຜູ້ນຳຂອງ ຝຣັ່ງໄດ້ຮຽກໃຫ້ເປີດປະຊຸມ ສະພາຄວາມໝັ້ນຄົງຂອງລັດຖະບານ ແລະພວກທີ່ຈະມາ ສືບທອດຕຳແໜ່ງຕໍ່ຈາກທ່ານ ໃນການເລືອກຕັ້ງປະທານາທິບໍດີ ເພື່ອຫາລືກ່ຽວກັບວ່າ ການໂຈມຕີດັ່ງກ່າວຈະມີຜົນກະທົບຕໍ່ຄວາມຕັ້ງໃຈໃນ ການປ່ອນບັດຫຼືບໍ່ ຖ້າມີຈະຢູ່ໃນ ຮູບໃດ